Diari Oficial de la Generalitat Valenciana


Sumari del DOGV 6717, del 20-02-2012 (2012/1493)

RESOLUCIÓ de 8 de febrer de 2012, del conseller de Justícia i Benestar Social, per la qual es dóna publicitat als crèdits que financen les prestacions de renda garantida de ciutadania, per a l'exercici 2012.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1493


Data del document
:   08-02-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de febrer de 2012, del conseller de Justícia i Benestar Social, per la qual es dóna publicitat als crèdits que financen les prestacions de renda garantida de ciutadania, per a l'exercici 2012. [2012/1493]  
Amb data 7 d'agost de 2008, va ser publicada en el Diari Oficial de la Comunitat Valenciana, núm. 5823, l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació renda garantida de ciutadania.  
Aprovada i publicada de Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30.12.2011), en aplicació del que establix la disposició addicional segona de l'esmentada Orde, de 31 de juliol de 2008, de la Conselleria de Benestar Social, i de conformitat amb allò que s'ha preceptuat en l'article 47.11 del Decret Legislatiu, de 26 de juny de 1991, pel qual s'aprova el Text Refós de la Llei d'Hisenda Publica de la Generalitat Valenciana, és procedent donar publicitat als crèdits i a la línia de subvenció T6355 destinada al finançament de les prestacions regulades i convocades, dotada inicialment amb 52.529.358 €, de què cal deduir 6.247.950,69 €, corresponents als compromisos plurianuals incorporats de l'anualitat de 2012, i 88.738,54 € corresponent a compromisos degudament adquirits de l'exercici 2011 (Decret 29/1991, de 18 de febrer, del Consell de la Generalitat Valenciana, pel qual es reconeixen obligacions adquirides com cal, a l'efecte del que disposa l'article 31.2 de la Llei 4/1984, de 13 de juny, d'Hisenda Pública de la Generalitat Valenciana.   
  
Per tant, i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, resolc:  
  
Primer  
Donar publicitat als crèdits pressupostaris destinats a finançar les prestacions regulades en l'Orde de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació renda garantida de ciutadania (DOCV núm. 5823, de 7.08.2008), amb càrrec al programa pressupostari 313.10, Servicis Socials, per a l'exercici corresponent a l'any 2012:  
Denominació: renda garantida de ciutadania.  
Línia de subvenció: T6355.  
Consignació pressupostària inicial: 87.902.775,77 €.  
Procedència i quantia dels fons: fons no condicionats: 32.610.294,77 €.  
  
Segon  
Si com a conseqüència de transferències pressupostàries, es modifiquen estos crèdits, es publicarà l'esmentada modificació mitjançant una resolució en el Diari Oficial de la Comunitat Valenciana.  
  
València, 8 de febrer de 2012.- El conseller de Justícia i Benestar Social: Jorge Cabré Rico.